Adásvételi szerződés[[1]](#footnote-1)

amely az alulírott helyen és időben jött létre az 1. pontban meghatározott felek között az alábbi feltételek szerint:

1. Az Eladó családi és utóneve

lakcíme:

születési helye és ideje:

anyja születési családi és utóneve:

személyazonosságot igazoló okmány típusa:…………

személyazonosságot igazoló okmány sorszáma: ………

állampolgársága: ……………………………………….

A Vevő családi és utóneve:

lakcíme:

születési helye és ideje:

anyja születési családi és utóneve:

személyazonosságot igazoló okmány típusa:………….

személyazonosságot igazoló okmány sorszáma: ………

állampolgársága: ……………………………………….

2. Az Eladó kizárólagos tulajdonában van a ..................... forgalmi rendszámú, ................ típusú személygépkocsi, amelynek alvázszáma: .............................., motorszáma : ................................... Az Eladó a gépkocsi harmadik tulajdonosa. A gépkocsi .................................-ig érvényes műszaki vizsgával rendelkezik.

A felek rögzítik, hogy a kilométerszámláló állása a birtokbaadás napján: … km.

3. Az Eladó eladja, a Vevő pedig megveszi a 2. pont szerinti gépkocsit a kölcsönösen kialkudott (azaz .....................................................) forintos vételáron.

4. A vételárat a Vevő a jelen szerződés aláírásától számított három napon belül egy összegben, készpénzben köteles kifizetni, s ezzel egyidejűleg köteles az Eladó a gépkocsit a Vevő birtokába bocsátani. A Vevő a birtokbavételtől kezdődően viseli a gépkocsival kapcsolatos terheket. A vételár átvételéről az Eladó, a gépkocsi átvételéről pedig a Vevő köteles nyugtát kiállítani, s a másik félnek a teljesítéskor átadni. Bármelyik fél megtagadhatja a teljesítést, ha a másik fél a szerződésszerű teljesítést nem ajánlja fel.

5. Eladó a gépkocsival együtt köteles átadni a gépkocsi forgalmi engedélyét (száma: ….), törzskönyvét (sorszáma: ………..), eredetiségvizsgálatáról szóló, 60 napnál nem régebbi szakvéleményt[[2]](#footnote-2), használati útmutatóját, a KRESZ szerint kötelező tartozékokat és az üléshuzatokat is.

6. Vevő kijelenti, hogy a szerződés tárgyát képező gépkocsit, annak műszaki állapotát ismeri, s a gépkocsit jelenlegi állapotában a szerződés teljesítéseként elfogadja. Az Eladó a gépkocsi esetleges hibáiért szavatosságot nem vállal.

7. A felek kötelezettséget vállalnak, hogy a tulajdonjog-változás hatálybalépését követő bejelentési kötelezettségét a közlekedési igazgatási hatóságnál a jogszabályban meghatározott határidőn belül teljesítik.[[3]](#footnote-3) A felek kijelentik, hogy a bejelentéshez fűződő joghatásokat, a bejelentés elmaradásának, illetve késedelmes teljesítésének jogkövetkezményeit ismerik.

8. Az Eladó a gépkocsi per-, teher- és igénymentességéért szavatol.

9. Az e szerződésben nem szabályozott kérdésekben a Polgári Törvénykönyvről szóló 2013. évi V. törvény (a továbbiakban: Ptk.) adásvételi szerződésre vonatkozó §-ait (Ptk. 6:215–6:220. §) kell alkalmazni.

10. A jelen szerződés annak mindkét fél által történő aláírása napján lép hatályba. A tulajdonjog átszállásnak napja:. … .

Kelt ........................, ....... év ....................... hónap ......... nap

|  |  |
| --- | --- |
| ....................................................... | ....................................................... |
| Eladó | Vevő |

Előttünk mint tanúk előtt:

1. Név: ......................................................................................

Lakcím: ................................................................................

2. Név: ......................................................................................

Lakcím: ................................................................................

1. Az adásvételi szerződés kötelező tartalmi elemeit a közúti közlekedési nyilvántartásba bejegyzett jármű tulajdonjogának, illetve üzembentartó személyének változását igazoló teljes bizonyító erejű magánokiratnak a közlekedési igazgatási eljárásban történő felhasználhatóságához szükséges kötelező tartalmi elemekről szóló 304/2009. (XII. 22.) Korm. rendelet 3. §-a határozza meg. E szerint a közúti közlekedési nyilvántartás járműnyilvántartásba bejegyzett jármű tulajdonjog változását igazoló teljes bizonyító erejű magánokirat kötelező tartalmi elemei a következők:

   *a)* a jogügylet ingyenes vagy visszterhes jellegének meghatározása;

   *b)* a jogügylet tárgyát képező jármű azonosító (rendszám, alvázszám) és gyártmány adatai;

   *c)* a felek természetes személyazonosító adatai (családi és utóneve; születési helye és ideje; anyja születési családi és utóneve), állampolgársága (hontalansága), a személyazonosságát igazoló okmány típusa, sorszáma, lakcíme; jogi személy vagy jogi személyiséggel nem rendelkező szervezet esetében a szervezet megnevezése, képviselőjének neve, székhelyének (telephelyének) címe, cégjegyzék-, illetőleg nyilvántartási száma;

   *d)* a járműhöz tartozó okmányok (forgalmi engedély és törzskönyv) sorszáma, az okmányok átadásának-átvételének ténye, időpontja;

   *e)* a járműnek az üzemben tartó birtokába kerülési időpontja, valamint a birtokba vételkor a kilométerszámláló műszer által jelzett érték (km-óra állás);

   *f)* a tulajdonjog változás hatálybalépésének napja;

   *g)* a felek nyilatkozata, mely szerint mindkét fél teljesíti bejelentési kötelezettségét a közlekedési igazgatási hatóságnál a tulajdonjog változás hatálybalépését követő, jogszabályban meghatározott határidőn belül;

   *h)* a felek nyilatkozata arról, hogy ismerik a bejelentés nyilvántartásba történő bejegyzéséhez fűződő joghatásokat, valamint a bejelentés elmaradásának, illetve bejelentési kötelezettség késedelmes teljesítésének jogkövetkezményeit. [↑](#footnote-ref-1)
2. Lásd a közúti közlekedési igazgatási feladatokról, a közúti közlekedési okmányok kiadásáról és visszavonásáról szóló 326/2011. (XII. 28.) Korm. rendeletet! A jármű elidegenítésekor új törzskönyvet kell kiállítani [326/2011. (XII. 28.) Korm. rendelet 81. § (3) bekezdés]. [↑](#footnote-ref-2)
3. A jármű tulajdonjogában bekövetkezett változás bejelentését - a változástól számított nyolc napon belül - az eladó tulajdonos a tulajdonjog változásáról készült, a 3. §-ban meghatározott tartalmú teljes bizonyító erejű magánokirat benyújtásával vagy megküldésével teljesíti. A közlekedési igazgatási hatóság az e rendelet szerinti adattartalmú teljes bizonyító erejű magánokirat alapján a bejelentés tényét és időpontját a nyilvántartásba bejegyzi. [304/2009. (XII. 22.) Korm. rendelet 2. § (1) bekezdés] [↑](#footnote-ref-3)